Comandante Ferraz (forskningsstasjon)

thumb
Comandante Ferraz (portugisisk: Estação Antártica Comandante Ferraz) er en brasiliansk forskningsstasjon i Antarktis, beliggende i Admiralty Bay på King George Island i øygruppen Sør-Shetlandsøyene. Stasjonen ble etablert av brasilianerne i 1984 på det sted der den nedlagte britiske Base G hadde ligget.

Den 25. februar 2012 brøt det ut en eksplosjonsartet brann i et maskinrom som helt ødela store deler av forskningsstasjonen. Nesten 60 personer befant seg da på basen, og to personer omkom.

I august 2012 ble hele stasjonen sanert, og om lag 800 tonn avfall ble fraktet tilbake til Brasil. Brasilianske myndigheter bevilget 20 millioner amerikanske dollar til byggingen av en midlertidig innlosjering på  fram til en permanent stasjone var gjenoppbygd.

15. april 2013 kunngjorde den brasilianske marinen at arkitektfirmaet Estúdio 41 i Curitiba hadde vunnet arkitektkonkurransen om en ny base. Den nye stasjonen har en samlet grunnflate på  og kapasitet til 64 personer. Utbyggingen har kostet om lag 52,3 millioner dollar.

Stasjonen er oppkalt etter den brasilianske marineoffiseren Luís Antônio de Carvalho Ferraz (1940–1982) som besøkte Antarktis flere ganger og var en pådriver for etableringen av et brasiliansk antarktisprogram.

 Referanser 
BAS Admiralty Bay Station G British Antarctic Survey. Besøkt 11. januar 2016.
Nota à Imprensa 3 – Incêndio na Estação Antártica Comandante Ferraz ("Press Release 3 - Fire at Comandante Ferraz Antarctic Base") www.naval.com.br. Besøkt 11. januar 2016.
Two die in fire at Brazil's Antarctic research station BBC. Besøkt 11. januar 2016.
Reconstrução. www.defesaaereanaval.com.br. Besøkt 11. januar 2016.
Winning design chosen for Brazil's new Antarctic base Gizmag. Besøkt 11. januar 2016.
Brazil to open US 52 million research base in Antarctica SciDev.Net. Besøkt 11. januar 2016.

Kategori:Forskningsstasjoner i Antarktis
Kategori:Sør-Shetlandsøyene
Kategori:Brasil og Antarktis
Kategori:Artikler i Antarktis-prosjektet